paragraph_text: Tijekom talijanske okupacije u drugome svjetskom ratu kroz ovaj je zatvor prošlo preko 10.000 ljudi. Spavali su na daskama i betonu. U prosjeku je u sobi bilo po 20 do 30 ljudi. Uvjeti su bili loši, kao i u ostalim zatvorima: puni ušiju, stjenica, bilo je puno svraba. Zatočenici nisi imali prave nužnike, nego su u ćelijama obavljali nuždu obavljali u kible. Praznile su se samo jednom i to ujutro, pa bi do večeri bile pretrpane, a smrad je bio nepodnošljiv. Ovaj je zatvor osobito bio pretrpan da su zatvorenici morali spavati na boku, a mnogi su morali spavati ispod dasaka na betonu.